**Kounotori 2** (こうのとり2号機, "baltais stārķis 2") jeb **HTV-2** bija otrais Japānas kravas kosmosa kuģis no H-II Transfer Vehicle sērijas, kas paredzēts Starptautiskās kosmosa stacijas (SKS) apgādei. To palaida 2011. gada 22. janvārī.

Derīgā krava
------------

Ar *HTV-2* stacijā nogādāja aptuveni 6000 kg derīgās kravas. Hermētiskajā sekcijā atradās *Kobairo* (Gradienta karsēšanas krāsns) skapis un *Multipurpose Small Payload Rack* (MSPR) skapis. *Kobairo* ir augstas temperatūras elektriskā krāsns, kuru izmantos, lai iegūtu lielus, augstas kvalitātes kristālus no kausējamiem materiāliem. MSPR izmantos dažādu eksperimentu veikšanai. Kad *Kounotori 2* ieradās SKS, *Kobairo* un MSPR tika pārvietoti uz Kibo moduli. Ar to uzstādīšanu sākās Japānas eksperimentu moduļa izmantošanas otrā fāze.

*Kounotori 2* atradās divi īpaši aparāti Reentry Breakup Recorder (*REBR*), kas spēj izturēt augsto temperatūru, kad kosmosa kuģis noiet no orbītas un sadeg Zemes atmosfērā. *REBR* šajā posmā ieraksta telemetrijas datus un noraida zinātniekiem, lai varētu saprast procesus, kas notiek sadalīšanās laikā. Viens no *REBR* tika atstāts *HTV-2*, bet otrs pārnests uz Johannes Kepler ATV.

Nehermētiskajā sekcijā atradās vaļējā platforma EP (*Exposed Pallet*) ar diviem ASV ORU (*Orbital Replacement Units*): FHRC (*Flex Hose Rotary Coupler*) un CTC-4 (*Cargo Transportation Container-4*). Tos no *Kounotori 2* EP pārvieja uz stacijas ELC-4, izmantojot SKS manipulatoru Dextre.

Lidojuma gaita
--------------

Starts notika 2011. gada 22. janvārī 05:38 UTC no Tanegasimas kosmosa centra *Yoshinobu* starta kompleksa (*LA-Y*) otrā starta laukuma ar nesējraķeti H-IIB.

27. janvārī notika *Kounotori 2* tuvošanās SKS. 11:41 UTC tas tika satverts ar stacijas manipulatoru, kuru vadīja Kedija Kolmena. Pēc trīs stundām kravas kuģis tika pārvietots uz Harmony moduļa pret Zemi vērsto pieslēgvietu, kur tas tika pieslēgts 14:51 UTC.

*Kounotori 2* nehermētiskās kravas izņemšana
1. februārī sākās nehermētisko kravu pārnešanas operācijas, kad *Canadarm2* satvēra paleti un nodeva to mazākam Japānas manipulatoram, kas pievienots pie *Kibo* laboratorijas. Robotrokas vadīja Kolmena un Nespoli. 2. februārī *Canadarm2* tika pārvietota uz mobilajiem ratiņiem, lai paņemtu Dextre un kopā ar to atgriezās pie iepriekšējā dienā izņēmtās paletes. Kamēr stacijas apkalpe gulēja, lidojuma vadītāji no zemes komandēja *Dextre* izņemt no paletes divas rezerves daļas. Vispirms tika satverta dzesēšanas sistēmas cauruļvadu uzmava FHRC (*Flex Hose Rotary Coupler*), tad atlaisti paletes stiprinājumi un visbeidzot tā pārcelta uz *Dextre* darbavietu. Pirms *Dextre*, kurš ir apgādāts ar spēka momenta sensoriem un spēj "just" satvēriena spiedienu, šādu darbu varēja veikt tikai kosmonauti, izejot atklātā kosmosā. Pēc tam manipulatoru atgrieza atpakaļ un tika pārvietots kravas konteiners CTC-4, kurā atradās rezerves elektrības slēdži un veideo pārraides bloks. 4. februārī *Dextre* tika pārvietots uz pastāvīgo vietu pie Destiny moduļa. Cauruļvada uzmava un konteiners palika pie *Dextre*, jo tiem paredzētā platforma *Express Logistics Carrier* vēl atradās uz zemes sakarā ar STS-133 misijas aizkavēšanos. Šeit tika pagaidām nodrošināta arī rezerves daļu nodrošināšana elektropiedāde.

Lai netraucētu *Discovery* pieslēgšanās operācijās misijas STS-133 laikā, tika nolemts *Kounotori 2* pārvietot no *Harmony* apakšējā porta uz augšējo. Operācija tika veikta 18. februārī ar stacijas manipulatoru, kuru vadīja Kolmena un Nespoli.

Pēc STS-133 beigām 10. martā *Kounotori 2* pārvietoja atpakaļ uz *Harmony* apakšējo pieslēgvietu, kur tam ir piemērotāka vieta stacijas atstāšanas operācijām.

Kravas kuģi atvienoja no stacijas 2011. gada 28. martā. 08:11 UTC *Kounotori 2* satvēra ar stacijas manipulatoru, kuru vadīja Kolmena un Nespoli. Tad to pārvietoja 10 m zem stacijas. Japānas lidojuma vadītāji aktivēja un pārbaudīja kuģa sistēmas. *HTV-2* no robotrokas tika atvienots 15:46 UTC.

2011. gada 30. martā *HTV-2* tika veiktas vairākas dzinēju iedarbināšanas, kuras beidzās 02:44 UTC. Tad tas nogāja no orbītas un sadega Zemes atmosfērā virs Klusā okeāna dienviddaļas, kas notika aptuveni 03:09 UTC.

Atsauces
--------

1. ↑  JAXA. «"KOUNOTORI" Chosen as Nickname of the H-II Transfer Vehicle (HTV)» (angliski). , 2010-11-11. Skatīts: 2010-12-23.
2. ↑  JAXA. «The Gradient Heating Furnace» (angliski). Arhivēts no oriģināla, laiks: 2011-07-25. Skatīts: 2010-11-14.
3. ↑  'Satellite Phone' to Record Fiery Death of Japanese Robot Spaceship Archived 2011. gada 30. aprīlī, *Wayback Machine* vietnē. Leonard David, space.com, 2011-03-28 (angliski)
4. ↑  NASA. «NASA Payloads Take First Trip to Station Aboard Japanese Rocket» (angliski), 2010-09-03. Skatīts: 2010-11-13.
5. ↑  Japanese cargo craft reaches International Space Station Archived 2011. gada 30. janvārī, *Wayback Machine* vietnē. STEPHEN CLARK, SPACEFLIGHT NOW, 2010-01-27 (angliski)
6. ↑  Space station robotics shine in cargo transfer work Archived 2011. gada 8. februārī, *Wayback Machine* vietnē. STEPHEN CLARK, SPACEFLIGHT NOW 2011-02-04 (angliski)
7. ↑  Japan's HTV cargo freighter proves useful to the end Archived 2011. gada 2. aprīlī, *Wayback Machine* vietnē. STEPHEN CLARK, SPACEFLIGHT NOW, 2011-03-30 (angliski)

Skatīt arī
----------

* H-II Transfer Vehicle
* Kibo modulis

Ārējās saites
-------------

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***HTV-2*** |

* KOUNOTORI2 JAXA mājaslapā (angliski)

|  |  |  |  |  |  |
| --- | --- | --- | --- | --- | --- |
| 

| * s
* d
* l
**←** 2010.  ·  2011. gada orbitālie starti  ·  2012. **→** |
| --- |
|  |
| Elektro-L № 1 | USA-224 | Kounotori 2 | Progress M-09M (Kedr) | *Kosmos-2470* | USA-225 | Johannes Kepler | **STS-133** (Leonardo) | Kosmos-2471 | ~~Glory ·  Explorer-1 [Prime] ·  KySat-1 ·  Hermes~~ | USA-226 | USA-227 | **Sojuz TMA-21** | Beidou I3 | USA-229 | Resourcesat-2 ·  X-Sat ·  YouthSat | Yahsat 1A ·  Intelsat New Dawn | Progress M-10M | Meridian № 4 | USA-230 | **STS-134** (AMS-2 ·  ELC-3) | Telstar 14R | ST-2 ·  GSAT-8 | **Sojuz TMA-02M** | SAC-D | Rasad 1 | Zhongxing-10 | Progress M-11M | Kosmos-2472 | USA-231 | Shijian 11-03 | **STS-135** (Raffaello ·  PSSC 2) | Tian Lian-1-02 | Globalstar M083 ·  Globalstar M088 ·  Globalstar M091 ·  Globalstar M085 ·  Globalstar M081 ·  Globalstar M089 | GSAT-12 | SES-3 · KazSat-2 | USA-232 | Spektr-R | Beidou I4 | Shijian 11-02 | Juno | ASTRA 1N · BSAT-3c/JCSAT-110R | PakSat-1R | Haiyang 2A | Sič-2 ·  Nigeriasat-X ·  NigeriaSat-2 ·  Rasat ·  Edusat ·  AprizeSat-5 ·  AprizeSat-6 ·  BPA-2 | *Ekspress-AM4* | ~~SJ-11-04~~ | ~~Progress M-12M~~ | GRAIL-A ·  GRAIL-B | ZhongXing-1A | Kosmos-2473 | Arabsat 5C ·  SES-2 | IGS Optical 4 | ATLANTIC BIRD 7 | TacSat-4 | Tiangong 1 | QuetzSat-1 | Kosmos-2474 | Intelsat 18 | W3C | Megha-Tropiques ·  SRMSAT ·  VesselSat1 ·  Jugnu | ViaSat-1 | Galileo IOV PFM ·  Galileo IOV FM2 | NPP ·  RAX-2 ·  DICE 1 ·  DICE 2 ·  AubieSat 1 ·  M-Cubed ·  E1P-U2 | Progress M-13M ·  (Čibis-M) | Shenzhou 8 | Kosmos-2475 ·  Kosmos-2476 ·  Kosmos-2477 | *Fobos-Grunt* ·  *Yinghuo 1* | Yaogan 12 ·  Tianxun 1 | **Sojuz TMA-22** | Shiyan 4 ·  Chuangxin 1-03 | AsiaSat 7 | Mars Science Laboratory | Kosmos-2478 | Yaogan 13 | Beidou I5 | AMOS-5 ·  Luč-5A | IGS Radar-3 | Pléiades 1A ·  ELISA-1 ·  ELISA-2 ·  ELISA-3 ·  ELISA-4 ·  SSOT | NigComSat-1R | **Sojuz TMA-03M** | Ziyuan 1-02C | ~~Meridian № 5~~ | Globalstar M080 ·  Globalstar M082 ·  Globalstar M084 ·  Globalstar M086 ·  Globalstar M090 ·  Globalstar M092 |
|  |
| Derīgās kravas atdalītas ar aizzīmēm ( · ), starti ar vertikālā svītrām ( | ). Pilotējamie lidojumi izcelti **treknā tekstā**. Startu avārijas atzīmētas ~~nosvītrotas~~; nepareizā orbītā ievadīts vai citas kļūmes, kuru dēļ kosmisko aparātu nevar lietderīgi izmantot, apzīmēts *kursīvā*. Derīgās kravas, kas palaistas no citiem kosmiskajiem aparātiem, iekļautas (iekavās). |

 |